ྐང་། །མ་མོ་ཆེན་མོའི༞ །དབང་ཕྱུག་ཆེན་མོའི༞ །གར་གྱི་དབང་ཕྱུག་ཐུགས་དམ་བསྐང་། །ལྷ་མོ་ནག་མོའི༞ །དུས་བཞི་ལྷ་མོའི༞ །རྣལ་འབྱོར་སྲུང་མའི༞ །མ་གཅིག་ལྷ་མོའི༞ །བཤོས་བུ་ནག་པོ་བཅུ་གསུམ་གྱིས། །དཔལ་ལྡན༞ །རེ་མ་ཏཱི༞ །འདོད་ཁམས་དབང་ཕྱུག༞ །གཤིན་རྗེའི༞ །བདུད་ཀྱི༞ །མ་མོ༞ །དབང་ཕྱུག༞ །གར༞ །ལྷ་མོ༞ །དུས་བཞི༞ །རྣལ་འབྱོར༞ །མ་གཅིག༞ །མདའ་ནག་སྟོང་དམར་བཅུ་གསུམ་གྱིས། །དཔལ་ལྡན༞ །རེ་མ་ཏཱི་ཡི༞ །འདོད་ཁམས༞ །གཤིན་རྗེའི༞ །བདུད་ཀྱི༞ །མ་མོ༞ །དབང་ཕྱུག༞ །གར་གྱི༞ །ལྷ་མོ༞ དུས་བཞི༞ །རྣལ་འབྱོར༞ །མ་གཅིག༞ །ལྤགས་ནག་གུང་སྲམ་བཅུ་གསུམ་གྱིས། །དཔལ་ལྡན༞ །རེ་མ་ཏཱི་ཡི༞ །འདོད་ཁམས༞ །གཤིན་རྗེའི༞ །བདུད་ཀྱི༞ །མ་མོ༞ །དབང་ཕྱུག༞ །གར་གྱི༞ །ལྷ་མོ༞ །དུས་བཞི༞ །རྣལ་འབྱོར༞ །མ་གཅིག༞ །འབྲང་རྒྱས་ནག་པོ་བཅུ་གསུམ་གྱིས། །དཔལ་ལྡན༞ །རེ་མ་ཏཱི་ཡི༞ །འདོད་ཁམས༞ །གཤིན་རྗེའི༞ །བདུད་ཀྱི༞ མ་མོ༞ །དབང་ཕྱུག༞ །གར་གྱི༞ །ལྷ་མོ༞ །དུས་བཞི༞ །རྣལ་འབྱོར༞ །མ་གཅིག༞ །མདའ་འཕང་ནག་པོ་བཅུ་གསུམ་གྱིས། །དཔལ་ལྡན༞ །རེ་མ་ཏཱི་ཡི༞ །འདོད་ཁམས༞ །གཤིན་རྗེའི༞ །བདུད་ཀྱི༞ །མ་མོ༞ །དབང་ཕྱུག༞ །གར་གྱི༞ །ལྷ་མོ༞ །དུས་བཞི༞ །རྣལ་འབྱོར༞ །མ་གཅིག༞ །བྱ་ནག་ཤོལ་མིག་བཅུ་གསུམ་གྱིས། །དཔལ་ལྡན༞ །རེ་མ་ཏཱི་ཡི༞ །འདོད་ཁམས༞ །གཤིན་རྗེའི༞ །བདུད་ཀྱི༞ །མ་མོ༞ །དབང་ཕྱུག༞ །གར་གྱི༞ །ལྷ་མོ༞ །དུས་བཞི༞ །རྣལ་འབྱོར༞ །མ་གཅིག༞ །ཁྱེད་ཀྱི་ཐུགས་དམ་བསྐང་གྱུར་ཅིག །དཔལ་ལྡན་ལྷ་མོ་འཁོར་བཅས་ཀྱི། །ཐུགས་དམ་གཉེན་པོ་བསྐང་གྱུར་ཅིག །དམ་ཚིག་ཉམས་ཆགས་བསྐང་གྱུར་ཅིག །ཧཱུྃ་བྷྱོཿ
ཚིག་རོལ་དཔལ་ཆེན་ནས་མི་མཐུན་ཐམས་ཅད་ལ་ཚིག་རོལ།
དཔལ་ཆེན་མགོན་པོ་ནག་པོ་དང་། །དཔལ་ལྡན་ལྷ་མོ་ནག་མོ་ཁྱེད། །ཤར་གྱི་ཕྱོགས་ཀྱི་དུར་ཁྲོད་དུ། །འཁོར་དུ་དྲི་ཟ་འབུམ་གྱིས་བསྐོར། །ལོངས་སྤྱོད་ཤ་དང་ཁྲག་ལ་རོལ། །ལས་སུ་སངས་རྒྱས་བསྟན་པ་སྲུང་། །དགྲ་བགེགས་འདུལ་བའི་དུས་ལ་བབས། །གཏོར་མདོས་ལེན་པའི་དུས་ལ་བབས། །མདོས་གླུད་བླང་བའི་དུས་ལ་བབས། །རྐྱེན་ངན་བཟློག་པའི་དུས་ལ་བབས། །བཟློག་བསྒྱུར་ཆེན་པོའི་དུས་ལ་བབས། །བཀའ་དང་དམ་ལས་མ་འདའ་བར། །མདོས་བདག་ཆེན་མོ་མདོས་བཞེས་ཤིག །གླུད་བདག་ཆེན་མོ༞ །རྫས་བདག་ཆེན་མོ་རྫས་བཞེས་ཤིག །མདོས་གླུད་བཞེས་ལ་གཟུང་བ་ཐོངས། །བཅིངས་པ་ཁྲོལ་ལ་མནན་པ་ཐེག །ཡོ་བ་སྲོངས་ལ་བུབ་པ་སློངས། །བདེ་ལེགས་བསམ་པ་ཡིད་བཞིན་སྒྲུབས། །
ཚིག་རོལ་དགུ་བརྡུང་།་་་་་
མི་མཐུན་རྐྱེན་ངན་དགྲ་ལ་བསྒྱུར། །ཧཱུྃ་བྷྱོཿ དཔལ་ཆེན་མགོན་པོ་ནག་པོ་དང་། །དཔལ་ལྡན་ལྷ་མོ་ནག་མོ་ཁྱེད། །ལྷོ་ཡི་ཕྱོགས་ཀྱི་དུར་ཁྲོད་དུ།
ཞེས་འགྲེའོ།
འཁོར་དུ་གྲུ་བུམ༞ །ལོངས་སྤྱོད༞ །ལས་སུ༞ །དགྲ་བགེགས༞ །གཏོར༞ །མདོས་གླུད༞ །རྐྱེན་ངན་བཟློག་པའི༞ །བཀའ༞ །མདོས༞ །གླུད༞ །རྫས༞ །མདོས་གླུད༞ །བཅིངས༞ །ཡོ་བ༞ །བདེ་ལེགས༞ །མི་མཐུན༞
།ཚིག་རོལ་དགུ་རྡུང་།་་་་་
ཧཱུྃ་བྷྱོཿ དཔལ་ཆེན་མགོན་པོ་ནག་པོ་དང་། །དཔལ་ལྡན་ལྷ་མོ་ནག་མོ་ཁྱོད། །ནུབ་ཀྱི་ཕྱོགས་ཀྱི་དུར་ཁྲོད་དུ། །འཁོར་དུ་ཆུ་ལྷ༞ །ལོངས་སྤྱོད༞ །ལས་སུ༞ །དགྲ་བགེགས༞
།གཏོར༞ །མདོས་གླུད༞ །རྐྱེནངན༞ །བཟློག༞ །བཀའ༞ །མདོས༞
།གླུད༞ །རྫས༞ །མདོས༞ །བཅིངས༞ །ཡོ་བ༞ །བདེ་ལེགས༞ །མི་མཐུན༞ །ཧཱུྃ་བྷྱོཿ དཔལ་ཆེན་མགོན་པོ་ནག་པོ་དང་། །དཔལ་ལྡན་ལྷ་མོ་ནག་མོ་ཁྱོད། །བྱང་གི་ཕྱོགས་གྱི་དུར་ཁྲོད་དུ། །འཁོར་དུ་གནོད་སྦྱིན༞ །ལོངས་སྤྱོད༞ །ལས་སུ༞ །དགྲ་བགེགས༞
།གཏོར༞
།མདོས་གླུད༞ །རྐྱེན༞ །བཟློག༞ །བཀའ༞ །མདོས༞ །གླུད༞ །རྫས༞ །མདོས་གླུད༞ །བཅིངས༞ །ཡོ་བ༞ །བདེ་ལེགས༞ །མི་མཐུན༞
།ཞེས་པ་ལ་སོགས་པ་བརྗོད་དོ།
ཚིག་རོལ་དགུ་བརྡུང་ཆེམ་བརྡུང་གསུམ་བརྡེག་ལེན་ཅན།་་་་་
བྷྱོཿ དཔལ་ལྡན་ལྷ་མོ་རེ་མ་ཏི།
་་་་་མ་དབྱངས་དང་བུ་དབྱངས་ཅན།
།སྲིད་པ་གསུམ་ལ་དབང་བསྒྱུར་ཞིང་། །འདོད་ཁམས་མཁའ་འགྲོ་གཙོ་མོ་མཆོག །དུས་མཚན་ནག་མོ་ཁྱོད་ལ་བསྟོད། །ནམ་གྲུ་ཁྱོད་ཀྱི་ཆོ་འབྲང་དང་། །མཚན་ཉིད་དང་ནི་བཤད་བྱ་བ། །ནོར་བུའི་རང་བཞིན་ཁྱོད་ཀྱི་ལུས། །རྒྱབ་ནི་འཛམ་བུ་ཆུ་བོའི་གསེར། །ཁྱོད་ཀྱི་གདོང་ཡང་དངུལ་ཡིན་ཏེ། །ལྟོ་བའི་ངོས་ནི་རྡོ་རྗེས་གཏམས། །མིང་པོ་མཛོད་དང་མཛོད་སྲུང་བ། །ཁྱོད་ཀྱི་མ་ནི་ཀུན་འགྲོ་མ། །ཁྱོད་ཀྱི་ཕ་ནི་རླུང་ཞེས་བྱ། །སྐལ་ལྡན་ཤིང་རྟ་ཁྱོད་ཀྱི་རུས། །ལྷ་གནས་གསུམ་དུ་གྲགས་པ་ཡི། །དཔལ་ལྡན་ལྷ་མོ་ཁྱོད་ལ་བསྟོད། །སུམ་ཅུ་རྩ་གསུམ་དགའ་བའི་ཚལ། །ཡོངས་འདུའི་ཤིང་ལ་ཉེར་བསྟན་ཅིང་། །འཇིག་རྟེན་གསུམ་གྱི་དགེ་ལེགས་ཀུན། །ཉེར་བར་སྩོལ་མཛད་ཁྱོད་ལ་བསྟོད། །འཛམ་བུ་གླིང་གི་ཤར་ལྷོའི་མཚམས། །དེ་ཝཱི་ཀོ་ཌར་གནས་བཅས་ཤིང་། །བྷ་ཏྲཱའི་ཤིང་ལ་རབ་བསྟེན་མ། །ཞིང་སྐྱོང་གཙོ་མོ་ཁྱོད་ལ་བསྟོད། །གང་གིས་ཁྱོད་ཀྱིས་མཚན་འཛིན་པ། །དེ་ལ་ལྷ་ཀླུ་མི་རྣམས་ཀྱི། །རིམས་ནད་གནོད་པ་ཞི་མཛད་ཅིང་། །དགྲ་བགེགས་ཚར་གཅོད་ཁྱོད་ལ་བསྟོད། །ཤིན་ཏུ་གུས་པའི་ཡིད་ལྡན་པས། །ནམ་གྲུ་རྒྱས་པ་འདི་བརྗོད་ན། །སངས་རྒྱས་བསྟན་པ་བསྲུང་བ་དང་། །འདོད་པའི་དོན་ཀུན་འགྲུབ་གྱུར་ཅིག
་་་་་གཅིག་ལ་རོལ་མོ་བླངས་ལ་དགུ་བརྡུང་གཉིས།
༡༢ བྷྱོཿ དམག་ཟོར་རྒྱལ་མོ་མཐུ་རྩལ་ཅན། །འཁོར་ཚོགས་རྒྱ་མཚོ་ཁྱེད་རྣམས་ཀྱིས། །བྱིན་གྱིས་བརླབས་པའི་གཏོར་མ་དང་། །དམ་རྫས་བདུད་རྩི་འདི་བཞེས་ལ། །རྣལ་འབྱོར་བདག་ཅག་འཁོར་བཅས་པ་དང་། །སངས་རྒྱས་བསྟན་པ་རྒྱས་པར་མཛོད། །འགྲོ་བའི་དོན་རྣམས་སྒྲུབ་པ་དང་། །སྙིང་ནས་སངས་རྒྱས་བསྒྲུབ་པ་ལ། །གཞན་གྱི་བསམ་སྦྱོར་ངན་པ་བཟློག །འབྱུང་པོའི་ཐོད་ཟོར་འཕེན་པ་བཟློག །གཤིན་རྗེའི་འཁོར་ལོ་བསྐོར་བ་བཟློག །མ་མོའི་ཁྲག་ཟོར་འཕེན་པ་བཟློག །བོན་པོའི་གཏད་ཟོར་འཕེན་པ་བཟློག །བན་དེའི་སྔགས་ཟོར་འཕེན་པ་བཟློག །སྐྱེས་པའི་མདའ་ཟོར༞ །བུད་མེད་དམོད་ཟོར༞ །མུ་སྟེགས་བར་ཆད་བྱེད་པ༞ །ངན་སྔགས་གདུག་པའི་རྦོད་གཏོང༞ །ཀླུ་ཡི་བྱད་དུ་བཅུག་པ༞ །ཐེའུ་རང་སྲི་ལ་རྐུ་བ༞ །རྒྱལ་པོའི་སྨྱོ་འབོགས་བཏང་བ༞ །དྲང་སྲོང་གཟའ་ཡི་གནོད་པ༞ །ལྟས་ངན་བརྒྱད་ཅུ་རྩ་བཞི༞ །ཡེ་འགྲོགས་སུམ་བརྒྱ་དྲུག་ཅུ༞ །རྨི་ལམ་ངན་པ་ཐམས་ཅད༞ །མཚན་མ་ངན་པ༞ །ལོ་ཀེག་ཟླ་ཀེག་ཞག་ཀེག༞ །ནད་རིགས་བཞི་བརྒྱ་རྩ་བཞི༞ །མཁའ་འགྲོའི་བར་ཆད་བྱེད་པ༞ །རོ་ལངས་བར་ཆད་བྱེད་པ༞ །རྒྱལ་བསེན་བར་ཆད་བྱེད་པ༞ །ཡས་ཀྱི་བདུད་གཡོས་ཐམས་ཅད༞ །མས་ཀྱི་སྲི་ལངས་ཐམས་ཅད༞ །ཕ་ཚན་རྒྱབ་འདྲེ༞ །མ་མོའི་བྱོལ་ཁ༞ །མོ་ངན་མཐུ་རིགས༞ །ལྟས་ངན་རིགས་གྱུར༞ །འབངས་ཀྱི་བསམ་ངན༞ །ཆོས་ཀྱི་ཆོས་ཟོར༞ །བོན་གྱི་བོན་ཟོར༞ །སྡེ་བརྒྱད་སྨྱོ་འབོག༞ །ཉུང་ཟོར་འཕེན་པ༞ །ཁྲག་ཟོར་འཕེན་པ༞ །ཞང་ཞུང་གཙོ་ཟོར་འཕེན༞ །སུམ་པའི་གླང་ཟོར་འཕེན་པ༞ །མི་ནག་གཏོ་ནག༞ །མི་ཁ་དུག་མཆུ་ཐམས་ཅད་བཟློག །ལྟས་ངན་ཐམས་ཅད་དགྲ་ལ་སྒྱུར། །བདུད་ཀྱི་སྒོ་གྲོ་དགྲ་ལ་སྒྱུར། །བཙན་གྱི་ཞགས་འདེབས་དགྲ་ལ་སྒྱུར། །མ་མོའི་དལ་ཡམས་དགྲ་ལ་སྒྱུར། །ཁྲམ་ཁ་བབས་པ་དགྲ་ལ་སྒྱུར། །ཤོ་རྡེ་བབས་པ་དགྲ་ལ་སྒྱུར། །དེ་ལ་སོགས་པའི་སྡང་སེམས་རྣམས། །སངས་རྒྱས་བསྟན་པ་བཤིག་ལ་བྷྱོ། །དཀོན་མཆོག་དབུ་འཕང་སྨད་ལ་བྷྱོ། །ཐམས་ཅད་སྡང་བའི་དགྲ་ལ་བྷྱོ། །ཐམས་ཅད་གནོད་པའི་བགེགས་ལ་བྷྱོ། །བཅོལ་ལོ་གཏད་དོ་རེ་མ་ཏཱི། །བཅོལ་པའི་ཕྲིན་ལས་འགྲུབ་པར་མཛོད། །
དགུ་བརྡུང་ཆེམས་བརྡུངས་དྲག་དུང་རྫོགས་དུང་མ་ཏིལ།
བྷྱོཿ
སྤྱི་བཏབ་སོགས་དང་།་་་་་
དཔལ་ལྡན་དམག་ཟོར་
་་་་་འདི་རང་གི་དབྱངས་ཅན་
རྒྱལ་མོ་འཁོར་དང་བཅས། །བདུད་ཕྲུག་བྱེ་བ་འབུམ་སྡེའི་ཚོགས་དང་བཅས། །ཆོས་དབྱིངས་དབང་ཕྱུག་མ་གཅིག་བདུད་ཀྱི་ཡུམ། །དྲག་མོ་ནམ་གྲུ་ཚིམ་བྱེད་མངའ་བདག་མོ། །སྲོག་བདག་མ་མོ་དཔལ་གྱི་རྡོ་རྗེ་ལྕམ། །སྡེ་བརྒྱད་བདག་མོ་དཔལ་ལྡན་གཤིན་རྗེའི་ཡུམ། །དཔལ་ལྡན་ལྷ་མོའི་བཀའ་ལས་མི་འདའ་བའི། །བཀའ་བསྟོད་ཕོ་ཉ་བྲན་གཡོག་འཁོར་དང་བཅས། །བདུད་དང་སྲིན་མོ་གཤིན་རྗེའི་ཚོགས་དང་བཅས། །དུར་ཁྲོད་བདག་མོ་ཞིང་སྐྱོང་འཁོར་དང་བཅས། །སྣང་སྲིད་ལྷ་སྲིན་སྡེ་བརྒྱད་འཁོར་དང་བཅས། །མཁའ་ལྡིང་ལྕེ་སྤྱང་བྱ་ཁྱི་འཁོར་དང་བཅས། །སྲུང་མ་དམ་ཅན་རྒྱ་མཚོའི་ཚོགས་དང་བཅས། །འདིར་བཞུགས་གཞི་བདག་གཉེན་པོ་འཁོར་དང་བཅས། །འདིར་གཤེགས་རྒྱན་གྱི་གཏོར་མ་འདི་བཞེས་ཤིག །ཤ་ཁྲག་དམར་གྱི་མཆོད་གཏོར་འདི་བཞེས་ཤིག །འཛམ་བུ་ཏི་བའི་ཞལ་ཟས་འདི་བཞེས་ཤིག །སྨན་རཀ་ཕུད་ཀྱི་མཆོད་པ་འདི་བཞེས་ཤིག །སྔར་བྱས་ལེགས་པའི་གཏང་རག་གཉེན་པོར་འབུལ། །ད་བཅོལ་ལེགས་པའི་གསོལ་འདེབས་ཆེན་པོར་འབུལ། །དཔོན་སློབ་བསྲུང་ཞིང་སྐྱོན་རྣམས་བཟློག་པ་དང་། །གནོད་བྱེད་དགྲ་བགེགས་ཐལ་བ་རྡུལ་དུ་བརློག །དགྲ་བོའི་སྲོག་ལ་དབང་བྱེད་བཤན་པའི་ཚོགས། །འཁོར་བཅས་རྣམས་ཀྱི་ཐུགས་དམ་དུས་ལ་བབས།
་་་་་རོལ་མོ་བླངས་ལ།
དམ་ཉམས་དགྲ་བོའི་སྙིང་ལ་བྷྱོ། །བགེགས་རིགས་སྟོང་ཕྲག་བརྒྱད་ཅུ་དགྲ་ལ་བྷྱོ། །གདོན་རིགས་སུམ་བརྒྱ་དྲུག་ཅུ་དགྲ་ལ་བྷྱོ། །ནད་ཀྱི་བདག་མོ་འཁོར་བཅས་དགྲ་ལ་བྷྱོ། །ཤ་ཟ་ཁྲག་འཐུང་ཐམས་ཅད་དགྲ་ལ་བྷྱོ། །དགྲ་བོའི་སྲོག་ལ་རོལ་ཅིག་སྲིན་མོའི་ཚོགས། །དམ་ཉམས་དགྲ་བོ་མྱུར་དུ་བསྒྲལ་བར་གྱིས། །མཐུ་རྩལ་དུས་ལ་བབ་པོ་ས་མ་ཡ། །བསྟན་པ་བསྲུང་བའི་ལས་འདི་མྱུར་དུ་བསྒྲུབས། །བླ་མས་བཅོལ་པའི་ཕྲིན་ལས་འགྲུབ་པར་མཛོད།།
།།
ཅེས་དཔལ་ལྡན་དམག་ཟོར་རྒྱལ་མོའི་བསྐང་མདོས་ཀྱི་འདོན་ཆ་གང་ཡིན་ནག་པོ་འགྲོ་ཤེས་སུ་བཀོད་པ་འདི་ཡང་ས་སྐྱ་པ་ངག་དབང་ཀུན་དགའ་བློ་གྲོས་སངས་རྒྱས་བསྟན་པའི་རྒྱལ་མཚན་དཔལ་བཟང་པོའི་ཤར་པ་རྡོ་རྗེ་སེང་གེས་མཛད་པའི་མདོས་གཞུང་གི་ཆ་གསལ་བྱེད་དུ་བཀོད་པའི་དགེ་བས་སྙིགས་དུས་ཀྱི་སེམས་ཅན་རྣམས་ནད་རིམས་གདོན་བགེགས་ལས་གྲོལ་ནས། འཁྲུལ་སྣང་ཡེ་ཤེས་སུ་འཆར་བར་གྱུར་ཅིག། །
།

ཀུན་དགའ་བློ་གྲོས།
དཔལ